
ΕΛΛΗΝΙΚΗ ΔΗΜΟΚΡΑΤΙΑ                                               
 ΔΗΜΟΣ ΛΕΥΚΑΔΑΣ                                                      Λευκάδα   2  Ιανουαρίου  2026                                                                                      
Δ/ΝΣΗ ΔΙΟΙΚΗΤΙΚΩΝ ΥΠΗΡΕΣΙΩΝ                               Αριθμ. Πρωτ.: 28
ΤΜΗΜΑ ΥΠΟΣΤΗΡΙΞΗΣ
 ΠΟΛΙΤΙΚΩΝ ΟΡΓΑΝΩΝ                                         Προς:   1.  κ. Δήμαρχο 
                                                                                              2.  Μέλη του Δημοτικού
                                                                                                   Συμβουλίου Λευκάδας

                                                                                              3.  Προέδρους Συμβουλίων

                                                                                                   Δημοτικών Κοινοτήτων

                                                                                              4.  Προέδρους Δημοτικών 

                                                                                                   Κοινοτήτων
	
	


                                                         ΠΡΟΣΚΛΗΣΗ  
      ΓΙΑ  6η  ΕΙΔΙΚΗ ΣΥΝΕΔΡΙΑΣΗ ΛΟΓΟΔΟΣΙΑΣ ΔΗΜΟΤΙΚΗΣ ΑΡΧΗΣ ΔΙΜΗΝΟΥ   

                                        ΝΟΕΜΒΡΙΟΥ-ΔΕΚΕΜΒΡΙΟΥ 2025
                 Σε συνέχεια της υπ΄αριθ.  36697/29.12.2025 σχετικής αρχικής πρόσκλησης-ενημέρωσης,  σας προσκαλούμε να προσέλθετε στις 8 Ιανουαρίου 2026 ημέρα Πέμπτη και ώρα 16:00 στο δημοτικό κατάστημα στο Διοικητήριο (αίθουσα πολλαπλών χρήσεων), δ/νση: Αντ. Τζεβελέκη & Υποσμ. Κατωπόδη, που θα πραγματοποιηθεί δημόσια, ειδική συνεδρίαση Λογοδοσίας Δημοτικής Αρχής για το δίμηνο Νοεμβρίου-Δεκεμβρίου 2025, δια ζώσης, σύμφωνα με τις δ/ξεις του άρθρου 67Α παρ.2 ν. 3852/10 όπως προστέθηκε από το άρθρο 7 του ν. 5056/23 & τις υπ΄αριθ. 1237/94548/06.11.2023 και 98/8182/26.01.2024 εγκ. Υπουργείου Εσωτερικών καθώς και την υπ΄αριθ. 66/2025 απόφαση Δ.Σ. 

     Στην ημερήσια διάταξη της συνεδρίασης εγγράφονται υποχρεωτικά τα θέματα που επιθυμεί να θέσει κάθε δημοτικός σύμβουλος, τα οποία αφορούν στο έργο της δημοτικής αρχής. Κάθε δημοτικός σύμβουλος μπορεί να θέσει έως ένα (1) θέμα. Εφόσον έχουν υποβληθεί συνολικά πάνω από δέκα (10) θέματα, διενεργείται δημόσια κλήρωση από το προεδρείο για τα θέματα που πρόκειται να συζητηθούν και τα οποία εγγράφονται στην ημερήσια διάταξη. Στην ημερήσια διάταξη εγγράφονται έως τρία (3) θέματα που προτείνονται από συμβούλους της πλειοψηφίας. Επιπλέον των ανωτέρω δέκα (10) θεμάτων, έως δύο (2) θέματα μπορούν να συζητούνται εφόσον τα έχουν θέσει οι πρόεδροι των δημοτικών κοινοτήτων. Αν έχουν υποβληθεί πάνω από δύο (2) θέματα από τους προέδρους δημοτικών κοινοτήτων, τότε διενεργείται κλήρωση.

Θέματα που αφορούν το έργο και τη δράση της Δημοτικής Αρχής και έχουν συζητηθεί, βάσει των τηρούμενων πρακτικών κατά το προηγούμενο δίμηνο, με ευθύνη του Προέδρου, δεν συζητούνται εκ νέου στην ειδική συνεδρίαση λογοδοσίας του επόμενου διμήνου, εκτός και εάν έχουν προκύψει νεότερα δεδομένα που δικαιολογούν την εκ νέου συζήτηση.
Τα θέματα που προτάθηκαν προς συζήτηση μέχρι την καταληκτική ημερομηνία 2 Ιανουαρίου 2026 & ώρα 11:00  έχουν ως ακολούθως:
     ΘΕΜΑΤΑ ΜΕΛΩΝ Δ.Σ.

 ΘΕΜΑ 1ο: 1.Στην συνεδρίαση του Δ.Σ. της 19ης/12/2025 με θέμα ‘’Έκφραση θέσης του Δ.Σ. για το Τουριστικό Περίπτερο’’ συνέβη το αχαρακτήριστο κατά την γνώμη μας γεγονός, να αποχωρήσει η συντριπτική πλειοψηφία των συμβούλων της Δημοτικής Αρχής, πρωτοστατούντος του κ. Δημάρχου, συνεπικουρούμενου και από εσάς, πριν από μια κρισιμότατη ψηφοφορία!

2. Όπως γνωρίζετε, στις συνεδριάσεις του Δ.Σ. της 18ης/12/2025 για το θέμα του Οινοποιείου και της 19ης/12/2025 για το θέμα του Τουριστικού Περιπτέρου, ελήφθησαν αντιστοίχως εξαιρετικά σημαντικές αποφάσεις.

Ερωτάτε η Δημοτική Αρχή:

α) Να εξηγήσει τους λόγους της, πρωτοφανούς για τα ελληνικά αυτοδιοικητικά δεδομένα, αποχώρησής της και

β) Να ενημερωθεί το σώμα, εάν εστάλησαν, οι ανωτέρω αποφάσεις στα αρμόδια Υπουργεία, Ναυτιλίας, Πολιτισμού, Περιβάλλοντος και Εσωτερικών. Εάν εστάλησαν, παρακαλούμε να μας δοθούν τα αντίστοιχα έγγραφα. 

                  Το θέμα κατέθεσε ο Κων/νος Δρακονταειδής, επικεφαλής Δ.Π. «Όλοι για τη Λευκάδα»
ΘΕΜΑ 2ο: Μεγάλο και δύσκολο είναι το πρόβλημα που αντιμετωπίζει ο Δήμος μας, για το οποίο καλείται να βρεί ικανοποιητικές λύσεις η Δημοτική Αρχή, συνιστούν οι ελλείψεις στην Ύδρευση (κυρίως κατά την καλοκαιρινή περίοδο). Πολύ σημαντικό μέρος στην επίλυση του προβλήματος εντοπίζεται στην κατανομή και διαχείριση του νερού από τις πηγές Αγ. Γεωργίου του δήμου Ζηρού (πηγές του ποταμού Λούρου). 

   Για τούτο και μετά από αυθαίρετες παρεμβάσεις οι οποίες βεβαιωμένα έγιναν στον αγωγό μεταφοράς νερού προς τη Λευκάδα, ο δήμος Λευκάδας από κοινού με τον δήμο Ακτίου-Βόνιτσας κατέθεσαν αίτηση εκδίκασης ασφαλιστικών μέτρων κατά του δήμου Πρέβεζας, της Δ.Ε.Υ.Α. Πρέβεζας και του Συνδέσμου Ύδρευσης Πρέβεζας-Φιλιππιάδας. Η αρχική ημερομηνία εκδίκασης των ασφαλιστικών μέτρων, από το Μονομελές Πρωτοδικείο Πρέβεζας, προσδιορίστηκε για την 7-10-2025. 

   Δόθηκε όμως αναβολή για την 18-11-2025, επειδή η Αποκεντρωμένη Διοίκηση Ηπείρου-Δυτ. Μακεδονίας είχε ζητήσει από όλους τους εμπλεκόμενους φορείς να αποστείλουν εγγράφως έως την 31-10-2025 προτάσεις για τις ποσότητες νερού που απαιτούν οι ανάγκες τους.

   Την 18-11-2025 δόθηκε νέα αναβολή σε αναμονή έκδοσης νέας απόφασης της Αποκεντρωμένης Διοίκησης σχετικά με την άδεια χρήσης νερού των πηγών. Στην απόφαση αυτή θα καθορίζονται και οι ποσότητες νερού που θα παίρνει ο κάθε Δήμος, άρα και ο Σύνδεσμος Ύδρευσης Λευκάδας-Αιτωλοακαρνανίας.

Ερωτάται η Δημοτική Αρχή:

   Γιατί δεν ενημερώθηκε το Δημοτικό Συμβούλιο για την όλη εξέλιξη των ασφαλιστικών μέτρων (αναβολές κλπ)?.

   Γνωρίζετε αν και πότε θα εκδικαστούν τα ασφαλιστικά μέτρα, επικαιροποιημένα ή μη?.

   Πότε θα εκδοθεί η άδεια χρήσης νερού από την Αποκεντωμένη?

   Ο Δήμος Λευκάδας και ο Σύνδεσμος Ύδρευσης έχουν καταθέσει προτάσεις στην Αποκεντρωμένη (ή προτίθενται να πράξουν τούτο), για τις απαιτήσεις οι οποίες καλύπτουν τις ανάγκες σε νερό, ώστε να ληφθούν υπόψη στην απόφαση άδειας χρήσης νερού? 

               Το θέμα κατέθεσε ο Κων/νος Σέρβος, Δ.Σ. από την Δ.Π. «Όλοι για τη Λευκάδα»

ΘΕΜΑ 3ο: Η κατάσταση με το ΚΑΠΗ συνεχίζεται και δεν έχει αλλάξει τίποτα όσον αφορά το κτίριο και τον αποκλεισμό του από διπλανή καφετέρια μπαρ. 

Επίσης, η λειτουργία του απέχει παρασάγγας από όσα ορίζονται στις αρχές λειτουργίας των ΚΑΠΗ, για την ουσιαστική στήριξη των ηλικιωμένων συμπολιτών μας. Ποιες ενέργειες προτίθεται να κάνει η δημοτική αρχή ώστε το κτίριο του ΚΑΠΗ να απελευθερωθεί από τις αυθαίρετες κατασκευές; Αντίστοιχα, τι ενέργειες θα κάνετε ώστε να γίνει πραγματικά χώρος αναψυχής και επιστημονικά οργανωμένης υποστήριξης των ηλικιωμένων συμπολιτών μας;

        Το θέμα κατέθεσε η Δ.Π. «Λαϊκή Συσπείρωση Λευκάδας»

ΘΕΜΑ 4ο: Το ιδιοκτησιακό ζήτημα των λαϊκών κατοικιών της Λευκάδας, που αφορά δεκάδες οικογένειες, είναι ακόμη σε εκκρεμότητα. Ερωτάται ξανά η δημοτική αρχή, σε ποιες ενέργειες έχει προβεί για την επίλυση του συγκεκριμένου θέματος ;
       Το θέμα κατέθεσε ο Χαράλαμπος Καλός, επικεφαλής Δ.Π. «Σύγχρονη Λευκάδα»
ΘΕΜΑ 5ο: Καθημερινά δεχόμαστε οχλήσεις από ιδιοκτήτες ακινήτων του σχεδίου πόλεως Νυδρί - Μεγάλο Αυλάκι, αναφορικά με το αλαλούμ που επικρατεί με την βεβαίωση των εισφορών. Τι απαντά η δημοτική αρχή στους κατοίκους της ευρύτερης περιοχής του Νυδρίου για το συγκεκριμένο ζήτημα ;
      Το θέμα κατέθεσε ο Γεώργιος Γαζής, Δ.Σ. από την Δ.Π. «Σύγχρονη Λευκάδα»

ΘΕΜΑ 6ο: Κατασκευή Ειδικού σχολείου Λευκάδας - δύο χρόνια πλήρους αφωνίας της δημοτικής αρχής!
            Το θέμα κατέθεσε ο Σπυρίδων Λύγδας, Δ.Σ. από την Δ.Π. «Σύγχρονη Λευκάδα»

ΘΕΜΑ 7ο: Ερωτάται ξανά ο κ.Δήμαρχος και Πρόεδρος του Δ.Λ.Τ.Λ σε ποιες ενέργειες έχει προβεί για την ολοκλήρωση του Master plan του λιμένα της Λευκάδας, καθώς και για την εκπόνηση μελετών για την υλοποίηση νέων κατασκευών, (πέργκολες, σκίαστρα), στις χερσαίες ζώνες λιμένων, σύμφωνα με την κείμενη νομοθεσία;
      Το θέμα κατέθεσε ο Νικόλαος Αργυρός, Δ.Σ. από την Δ.Π. «Σύγχρονη Λευκάδα»









         Ο Πρόεδρος Δ.Σ.
 Κοινοποίηση:


                                                                   
1. Αρμόδιους δημοτικούς  υπαλλήλους
που ασκούν την γραμματειακή υποστήριξη των                                            

δημ. κοινοτήτων για την ενημέρωση των Προέδρων 

 Συμβουλίων Δ.Κ. & Προέδρων Δ.Κ.

2. Δημοτικές  Ενότητες  





ΕΥΣΤΑΘΙΟΣ ΣΚΛΑΒΕΝΙΤΗΣ 
